
EKSTRA BLADET 
20 MINUTTER 


MEDIER 
Adresserede forsendelser 


UDFORDRING 

At skabe opmærksomhed om annoncevær- 
dien i Ekstra Bladets lørdagstillæg EKSTRA 
blandt beslutningstagerne i en stærkt ombej- 
let målgruppe. 


MÄLGRUPPE 
Beslutningstagere hos mediebureauer og 
større annoncører. 


KAMPAGNENS MÅL 

At bringe EKSTRA top-of-mind blandt beslut- 
ningstagerne for medieindkøb. Sekundært 
at få modtagerne til at bestille prøveabon- 
nement. Responsmålsætningen på bestilling 
af prøveabonnement var sat til 5 %. 


MARKETING/KREATIV STRATEGI 

Tillægget EKSTRA havde været en del af 
Ekstra Bladet i ca. 1 år, men havde underpræ- 
steret på annoncesalget i forhold til læser- 
analyser, som viste, at EKSTRA faktisk i snit 


bliver læst i 20 minutter. EKSTRA er dermed 
en fantastisk mulighed for annoncørerne til at 
nå ikke mindst kvinder. 


| stedet for blot at maile budskabet om 
mediets styrke, blev det demonstreret over 
for en udvalgt skare af større annoncører og 
mediebureauer. Med udgangspunkt i den 
usædvanligt lange læsetid — 20 minutter — 
blev der produceret en bemærkelsesværdig 
og overbevisende direct mail. Og for at sikre 
opmærksomhed om budskabet, blev de 20 
minutter leveret to gange på samme dag. 


Først fik målgruppen personligt leveret en 
sort kasse uden afsender med det korte bud- 
skab: Få 20 minutter EKSTRA. I kassen lå et 
æggeur med et lille “EKSTRA” mærkat sat ud 
for 20 minutter. Et par timer senere modtog 
de en kæmpestor konvolut med budskabet: 
"Få 20 minutters EKSTRA kvalitetstid” og et 
kæmpebrev, der fik banket de 20 minutter på 
plads i målgruppens bevidsthed. 


Oveni fik modtageren et par numre af 


EKSTRA, der var ”bandoleret” med, hvor 
meget kvalitet man får i 20 minutter, tilbud 
om et gratis prøveabonnement i fire uger — 
plus et ur, der løb med tiden. Sælgerne var på 
forhånd udstyret med salgsargumenter, som 
de kunne bruge over for kunderne. 


RESULTAT 

Ekstra Bladet har evalueret kampagnen som 
en succes, og ifølge sælgerkorpset lykkedes 
det at skabe den ønskede opmærksomhed. 
Med en bestillingsrespons på 13 % blev 
antallet af prøveabonnementer mere end 
dobbelt så højt som forventet. 





